text: Емил Кехайов - фотографът, който улавя следващия невероятен момент
  Начало Българи юнаци Емил Кехайов – фотографът, който улавя следващия невероятен момент
  от Елена Йорданова 23/08/2019
  от Елена Йорданова 23/08/2019 0 Коментар
  Чавдар Чернев, Андрей Андреев, Ивайло Маджаров, Емил Рашковски, Албена Маркова, Пламен Андреев, Асен Великов, Ивайло Петров, Емилиян Евдокимов, Милен Добрев, Петър Тодоров, Ася Мишева, Кирил Кръстев, T&K Photography, Румен Зографов, Доротея Ангелова-Бакалова, Симеон Симеонов, Елина Нинова, Радослав Първанов, Димитър Табаков, Станимир Тодоров, Иван Панкев, Ивайло Атанасов, Sixth Sense Photography, Елена Тилова, Даниел Стефанов, Симеон Донов, Владимир Гергов, Александър Александров (Aleksasho), Генади Дочев, Радослав Стоилов, Павлина Димитрова, Ивелина Берова, Александър Караджов, Явор Мичев и Денис Радиков
  Това са талантливите фотографи и техните невероятни снимки от България, които са част от поредицата ни.
  Днес ще ви запознаем с Емил Кехайов. Той е на 28 години и е родом от град Рудозем. Освен с фотография, се занимава и с нещо доста странично от снимането – а именно – със строителни дейности.
  По професионално се занимавам с фотография от 2016 г., след като прекарах известен период в чужбина и с част от спестените пари реших да инвестирам в нещото, което ме прави щастлив. Иначе – преди това снимах и запазвах красиви моменти с телефона си. Не мога да определя как се запалих, но знам, че мой много добър приятел ме "дозапали" по фотографията, на който и до ден днешен разчитам за съвети и напътствия.
  Роден съм и израснал в Родопите, така че бих казал – навсякъде сред природата. Съчетавайки фотографията с другата ми голяма страст – планинарството, винаги в планината се отваря възможност за улавяне на следващия невероятен момент.
  Не мога да определя коя е любимата ми снимка, защото всяка една по себе си ми е любима, всяка една по себе си е уникална и всяка една крие своето послание.
  За в бъдеще се надявам да имам повече време и възможност да посетя и други невероятни места в нашата страна, за да мога да заснема и представя моя поглед, който надявам се, харесва на аудиторията.
  Ето и снимки на Емил Кехайов:
  Родопско утро, Хижа "Малениво"
  Kehayov Photography
  Пазителите на Рила
  Повече снимки на Емил Кехайов – Kehayov Photography – може да видите във Фейсбук страницата му – https://www.facebook.com/ekehayov/.
  Kehayov PhotographyЕмил КехайовМалка БългарияМалката БългарияпейзажРодопитеснимкаснимкиснимки от Българияфотограффотографифотография